Շահին Նովզրուլուն և Ադրբեջանում մարդու իրավունքների ոտնահարման դեմ պայքարող «ՆԻԴԱ» երիտասարդական շարժման անդամներն ձերբակալվել և խոշտանգումների են ենթարկվել խաղաղ ցույց կազմակերպելու արդյունքում: Մայիսի 6-ին Ադրբեջանի դատարանը «ՆԻԴԱ» շարժման 8 անդամներին դատապարտել է 6-ից 8 տարվա ազատազրկման՝ 2013 թվականին հակակառավարական ցույցերին մասնակցության համար: Ամերիկյան «Ֆրիդոմ Հաուս» մարդու իրավունքների պաշտպանության կազմակերպության նախագահ Դեվիդ Կրամերը նշել է. «Կոռուպցիայի և անօրինության դեմ ձայն բարձրացնելու համար 8 երիտասարդներին դատապարտելու վերաբերյալ Ադրբեջանի դատարանի որոշումը բացահայտում է երկրի կառավարության ավտորիտար բնույթը և դատական համակարգում առկա կոռուպցիան: Ժողովրդավարական երկրները պետք է Ադրբեջանին պատասխանատվության ենթարկեն մարդու իրավունքների պաշտպանության ցածր վարկանիշի համար, որը ավելի կարևոր խնդիր է դառնում, քանի որ Ադրբեջանն ստանձնում է Եվրոպայի Խորհրդի նախարարների կոմիտեի Նախագահությունը:»: